Cu fata la alegatori: Rareș Bogdan, despre alegerile pentru București: „Se vor câștiga cu sub 30%”. De ce nu exclude candidatura comună la prezidențiale
Actrița Anca Dumitra (36 de ani), cunoscută pentru rolul Geaninei din Las Fierbinți, a anunțat recent că e însărcinată, între timp aflând și sexul bebelușului care se va naște în toamnă.
„Într-un tărâm magic, unde visele devin realitate”, a scris frumoasa Anca Dumitra la finalul lunii aprilie, anunțând astfel faptul că e însărcinată cu primul ei copil.
Invitată în platoul emisiunii ”Vobește lumea” de la ProTV, actrița a oferit noi detalii despre sarcină, precizând că a aflat și sexul bebelușului.
”Știm, dar ținem pentru noi, e frumos așa, toată lumea își dă cu părerea...O să se afle în curând, dar e drăguț jocul ăsta”, a afirmat Anca Dumitra, adăugând că nașterea e prevăzută pentru finalul lunii august sau începutul lui septembrie.
Geanina din serialul Las Fierbinți difuzat de PRO TV s-a cununat religios cu austriacul Manfred Spendier (46 de ani) în 2023. Cei doi se căsătoriseră civil în luna decembrie 2022.
Manfred este un om de afaceri din zona utilajelor agricole (șeful Titan Machinery România), care s-a mutat în România în urmă cu 16 ani.
"Părinţii mei au o fermă mică situată într-o zonă de munte, în sudul Austriei, aproape de Klagenfurt. Acolo deţinem 40 de hectare de teren pe care cultivăm grâu şi porumb; de asemenea, creştem vaci de lapte, porcine şi oi. Îmi place agricultura, încă din adolescenţă m-am implicat în activităţile fermei. Am muncit mult în trecut şi am condus diferite utilaje. Era clar că asta îmi doream şi trebuia să continui să merg pe acest drum, aşa că m-am decis să urmez studiile în domeniu şi am devenit inginer tehnic de utilaje agricole. Apoi, un prieten m-a remarcat şi m-a recomandat pentru un post de dealer de echipamente agricole şi uite aşa am intrat în acest domeniu", spunea Manfred Spendier într-un interviu pentru revista Ferma.